Συντεταγμένες: 34°32′13″N 69°7′31″E﻿ / ﻿34.53694°N 69.12528°E﻿ / 34.53694; 69.12528

Το **Ιντερκοντινένταλ** (γνωστό και ως **Inter-Con**) είναι ξενοδοχείο πέντε αστέρων που βρίσκεται στην περιοχή Καρτ Παρβάν στη δυτική Καμπούλ, στο Αφγανιστάν. Το Ιντερκοντινένταλ χρησιμοποιήθηκε ως το πρώτο διεθνές πολυτελές ξενοδοχείο της χώρας και είναι ένα από τα πιο επισκέψιμα ξενοδοχεία από ξένους από την έναρξη λειτουργίας του το 1969, όταν αναγέρθηκε κοντά στο παλάτι Μπαγκέ Μπαλά. Το ξενοδοχείο διαθέτει 200 δωμάτια και είναι εξοπλισμένο με πισίνα, γυμναστήριο και τέσσερα εστιατόρια για φαγητό ή για παραγγελία μέσω υπηρεσίας δωματίου. Το ξενοδοχείο είναι προς το παρόν κλειστό από τις 31 Αυγούστου 2021 λόγω της πτώσης της Καμπούλ.

Ιστορία
-------

 Η πλακέτα που στήθηκε στα εγκαίνια του ξενοδοχείου
 Θέα από το ξενοδοχείο προς την πισίνα, 2005
Η ανέγερση του ξενοδοχείου ξεκίνησε τον Απρίλιο του 1967 και το ξενοδοχείο άρχισε να λειτουργεί κανονικά στις 9 Σεπτεμβρίου 1969. Αν και αρχικά δημιουργήθηκε από τον όμιλο ξενοδοχείων InterContinental και ενεγέρθηκε από την κατασκευαστική εταιρεία Taylor Woodrow του Ηνωμένου Βασιλείου, το ξενοδοχείο Ιντερκοντινένταλ δεν έχει καμία σχέση με τον όμιλο InterContinental Hotels Group από το 1980 μετά τη σοβιετική επέμβαση στο Αφγανιστάν. Παρ' όλα αυτά, συνεχίζει να χρησιμοποιεί το όνομα και το λογότυπο χωρίς να έχει σύνδεση με τη μητρική εταιρεία.

Κατά τη διάρκεια του εμφυλίου πολέμου της δεκαετίας του 1990, το ξενοδοχείο άρχισε να υφίσταται ζημιές λόγω οδομαχιών από άνδρες της πολιτοφυλακής. Το 1996, μόνο 85 από τα 200 δωμάτια του ξενοδοχείου ήταν κατοικήσιμα λόγω ζημιών από ρουκέτες και οβίδες.  Το ξενοδοχείο ρησιμοποιήθηκε εκτενώς από δημοσιογράφους της Δύσης κατά την εισβολή των ΗΠΑ στο Αφγανιστάν το 2001, καθώς ήταν το μόνο μεγάλου μεγέθους ξενοδοχείο που λειτουργούσε ακόμα στην πρωτεύουσα εκείνη την εποχή.

Το 2003 η πισίνα του ξενοδοχείου δεν είχε νερό και από το γυμναστήριο έλειπαν όλα τα έπιπλα. Το ξενοδοχείο είχε αρκετές διακοπές ρεύματος την ημέρα. Υπήρχαν ακόμη τρύπες από σφαίρες σε όλο το κτήριο, όπως στα παράθυρα του εστιατορίου του πρώτου ορόφου. Τα έπιπλα στα δωμάτια ήταν απλά αλλά καθαρά. Τον Φεβρουάριο του 2003, ένας πράκτορας των βρετανικών μυστικών υπηρεσιών ονόματι Κόλιν Μπέρι, ο οποίος είχε εμπλακεί στην ανάκτηση πυραύλων εδάφους-αέρος και σε άλλες μυστικές επιχειρήσεις, ενεπλάκη σε μια μάχη με όπλα στο ξενοδοχείο. Αποτέλεσμα ήταν να σκοτωθούν δύο Αφγανοί.

Το ξενοδοχείο ανακαινίστηκε με κόστος 25 εκατομμυρίων δολαρίων. Τα δωμάτια είναι πλέον διακοσμημένα σύμφωνα με τα διεθνή πρότυπα, εξοπλισμένα με κλιματισμό, καλοριφέρ, τηλεόραση, μίνι μπαρ, τηλέφωνο και ραδιόφωνο. Διατίθενται επίσης αγγλικά, γερμανικά και γαλλικά τηλεοπτικά κανάλια. Διαθέτει ίντερνετ καφέ το οποίο βρίσκεται στο υπόγειο. Το τηλεφωνικό σύστημα εξακολουθεί να λειτουργεί από τον αρχικό παλιό χειροκίνητο κέντρο, το οποίος κατασκευάστηκε από τη Siemens.

Από το 2005 έως το 2007, η προεδρική σουίτα του τελευταίου ορόφου μετατράπηκε για να χρησιμοποιηθεί ως χώρος γραφείων από την Senlis Council, μια ευρωπαϊκή νομική ομάδα, που έκτοτε μετονομάστηκε σε International Council on Security and Development (ICOS). Όλο το εκπατρισμένο προσωπικό του Senlis Council είχε ως βάση του το ξενοδοχείο.

### Επίθεση του 2011

 Στις 28 Ιουνίου 2011, σημειώθηκε επίθεση από ένοπλους βομβιστές αυτοκτονίας και η πολιορκία πέντε ωρών που ακολούθησε άφησε πίσω της τουλάχιστον 21 νεκρούς, ενάμεσα στους οποίους ήταν και οι εννέα επιτιθέμενοι. Την ευθύνη για την επίθεση ανέλαβαν οι Ταλιμπάν.

### Επίθεση του 2018

Στις 20 Ιανουαρίου 2018, μια ομάδα τεσσάρων ή πέντε ενόπλων επιτέθηκε στο ξενοδοχείο, ξεκινώντας μια μάχη 12 ωρών. Κατά την επίθεση σκοτώθηκαν τουλάχιστον 42 άτομα και άλλα 14 τραυματίστηκαν.

Παραπομπές
----------

1. 1 2  Associated Press (30 Ιουνίου 2011). «Afghan attack left mass of bodies at luxury hotel». Associated Press. Ανακτήθηκε στις 30 Ιουνίου 2011.
2. ↑  «Afghanistan Hotel - Hotel Inter-Continental Kabul Afghanistan». Seastravel.com. Ανακτήθηκε στις 30 Ιουνίου 2011.
3. ↑  Janjua, Haroon; Graham-Harrison, Emma; Siddique, Haroon (21 January 2018). «Afghan forces end Kabul hotel siege that left at least six dead». *The Guardian*. .
4. ↑  «Kabul wants all foreigners in same hotel». *The Nation*. 10 November 1996.. Ανακτήθηκε στις 28 June 2011.
5. 1 2  «Briton released from Afghan jail» (στα αγγλικά). *BBC News*. 2003-08-28.. Ανακτήθηκε στις 2020-12-18.
6. ↑  «Bombers attack luxury hotel in Kabul». CNN. Ανακτήθηκε στις 28 Ιουνίου 2011.
7. ↑  «About 13 killed in Kabul hotel attack». Xinhua News Agency. 28 Ιουνίου 2011. Ανακτήθηκε στις 29 Ιουνίου 2011.
8. 1 2  Safeeyah Kharsany and Mujib Mashal (29 Ιουνίου 2011). «Manager gives account of Kabul hotel attack». Al Jazeera. Ανακτήθηκε στις 29 Ιουνίου 2011.
9. ↑  «Suicide bombers attack top hotel in Afghan capital». *Haaretz*. Reuters. 29 June 2011.. Ανακτήθηκε στις 30 June 2011.
10. ↑  «Gunmen attack major Kabul hotel» (στα αγγλικά). *BBC News*. 20 January 2018.. Ανακτήθηκε στις 21 January 2018.
11. ↑  «After Kabul Hotel Attack, Security Plan Queried as Death Toll Rises» (στα αγγλικά). *The New York Times*. 22 January 2018. .

Εξωτερικοί σύνδεσμοι
--------------------

* Ξενοδοχείο Intercontinental: Επίσημος ιστότοπος